Anne Eenpalu

pisi|Anne Eenpalu ja Urmas Reinsalu Hirvepargi kõnekoosolekulFoto: Ave Maria Mõistlik, 23. august 2014
Anne Eenpalu (sündinud 31. jaanuaril 1954 Andrejevkas Tomski oblastis) on Eesti poliitik.

Ta lõpetas 1983. aastal Leningradi Kõrgema Kultuurikooli metoodik-lavastajana. Aastatel 1983–1984 töötas Eesti Riiklikus Filharmoonias tõsise muusika kontsertide korraldajana. Aastatel 1984–1994 töötas ta teadustajana Eesti Raadios.

Alustas 1990. aastal võitlust perekonna Hellema talu tagasisaamise nimel. Ajalooline Hellema talu Arukülas Harjumaal on nüüdseks üles ehitatud ja poeg Ivo Eenpalu kasvatab ümberkaudsetel põldudel vilja.

Ta oli aastatel 1998–2002 Kodutütarde organisatsiooni peavanem.Kaitseliit otsib Anne Eenpalu asemel uut Kodutütarde juhti, Eesti Päevaleht, 8. märts 2002

Alates 1988. aastast korraldab ta küüditatutele mälestusseisakuid Leinava Linda kuju jalamil Toompea nõlval Tallinnas. Leinaseisakud toimuvad 14. juuni 1941. aasta ja 25. märtsi 1949. aasta küüditamisohvrite mälestuseks.

2018. aastal valiti Anne Eenpalu aktsiooni "Sajandi 100 arukülalast" raames toimunud rahvaküsitluse tulemusel viimase saja aasta saja meeldejäävama arukülalase hulka.

Poliitiline tegevus
Ta on kuulunud Vabariiklaste Koonderakonna, hiljem ka Õigusvastaselt Represseeritute Rahvusliku Erakonna juhatusse.

Ajavahemikul 25. juuli 1997 kuni 1. mai 2005 kuulus ta Põllumeeste Kogusse ja oli ka sealse juhatuse liige.

Ajavahemikul 8. mai 2006 kuni 1. jaanuar 2009 kuulus ta KeskerakondaToomas Raag, Anne Eenpalu astus Keskerakonda, Kesknädal, 31. mai 2006, kus ta korraldas kultuurilisi üritusi.

2011. aasta Riigikogu valimistel kandideeris ta üksikkandidaadina ja kogus 100 häält.

5. novembrist 2012 on ta Isamaa ja Res Publica Liidu liige.

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 81 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Lasnamäe linnaosas, sai 102 häält ning ei osutunud valituks.

Tunnustus
2008 Kodanikupäeva aumärkKodanikupäeva aumärgi saajad 2008. aastal. Vaadatud 6. november 2018
2018 Vabaduse Tammepärja aumärkVabaduse Tammepärja aumärgi kavalerid
2020 Raasiku valla aukodanik

Isiklikku
Anne Eenpalu on Kaarel Eenpalu tütretütar.

Tema poeg on põllumajandustegelane Ivo Eenpalu.Kirsti Vainküla, Anne Eenpalu: «Ma olen kõikidele hüüdnud: elagu!», Õhtuleht, 14. juuni 2003

Viited

Kategooria:Eesti Vabaduspartei – Põllumeeste Kogu poliitikud
Kategooria:Eesti Keskerakonna poliitikud
Kategooria:Isamaa Erakonna poliitikud
Kategooria:Eesti Rahvusliku Erakonna poliitikud
Kategooria:Sündinud 1954
Kategooria:Kodutütred